Treťohory a štvrtohory

V treťohorách pokračovala horotvorná činnosť – alpínske vrásnenie. Podnebie bolo teplé, ale postupne sa ochladzovalo. V treťohorách žili v mori numulity – jednobunkovce, lastúrniky, ulitníky, koraly, ježovky, kraby, žraloky, veľryby a tulene. Na súši prevládali lesy s javormi, bukmi, figovníkmi, palmami. Vyskytovali sa aj nahosemenné rastliny a rôzne druhy hmyzu. Vznikali lúky. Z druhohorných plazov prežili korytnačky, krokodíly, hady a jaštery, taktiež obojživelníky. Najviac prevládali vtáky a cicavce. Objavili sa mäsožravce. Zo stromov vzniklo hnedé uhlie. V mori vznikala ropa a zemný plyn. Štvrtohory sú éra v ktorej žijeme. V ľadových dobách bol na severnej pologuli kontinentálny ľadovec. V horách sa tvorili horské ľadovce. V riekach sa ukladali nánosy štrkov a pieskov. V medziľadových dobách sa tvorila pôda. Na súši žili mamuty, nosorožce, tigre, jelene, medvede a levy. Väčšina z nich neprežila oteplenie pred 10 000 rokmi. Štvrtohory sú érou vývoja človeka.